Сердце дурака — Вікіпэдыя

# Сердце дурака

### Зьвесткі зь Вікіпэдыі — вольнай энцыкляпэдыі.

Сердце Дурака ў Маскве, 2007

Сердце дурака — беларускі музычны гурт з Магілёву, граючы ў стылі рок.

## [рэдагаваць] Гісторыя

Можна лічыць, што ідэя гурту стала зараджацца ў 1998 году, калі на нефармальных магілёўскіх тусоўках «Кніжнік» і «Задуньковье» стаў з'яўляцца 14-летні паэт Цімафей Яравікаў, які пісаў тэксты адразу для некалькіх маладых магілёскіх гуртоў. У адну з іх з назовам «Перекрёсток теней» ён нават неўзабаве быў запрошаны на вакал. Так пачалася гісторыя групы. Гурт, які выконваў песьні ў жанры «Агародны (дваровы) блюз» праіснавала некалькі гадоў, дала некалькі канцэртаў і памерла ў 2000 году. Цімафей застаўся адзін і два наступных года вучыўся граць на гітары й выступаў сольна, набіраючыся майстэрства і досьледу.

У 2002 годзе Цімафей апынуўся ў эпіцэнтры стварэння новай рок-н-рольнай супольнасьці з назовам Центр Живого Рока, якая ўжо праз год стала ,буйнейшай рок-фармацыяй не толькі ў Магілёве, але і ва ўсёй Беларусі. Пры актыўным садзейнічаньні ЦЖР, у траўні 2002 года Цімафей набраў новы склад з музыкаў магілёўскага панк-гурту «Глюкi» і пачаліся рэпетыцыі. За некалькі дзён да першага канцэрту новага калектыву было прыдуманы назоў – Сердце Дурака і 30 траўня 2002 года ў рок-клубе "Сектор" адбыўся дэбют. Праз пару тыдняў група прыняла ўдзел у легендарным канцэрце ў «Кукольном театре». Гэта быў ужо не блюз і не рок-н-ролл, гэта быў бруднаваты і бясформенны, даволі цяжкі панк з тэкстамі, вытрыманымі ў рускай народнай песеннай традыцыі.

У 2002-2003 гурт Сердце Дурака перажываў бясконцыя змены складу, таму канцэрты былі рэдкія, але ўжо ў пачатку 2004 году стрэліў новай праграмай, прэтэндуючы на першы эшалон магілёўскага року. Ваўчкамі пайшлі канцэрты, у тым ліку (неаднаразова) і на адной сцэне з легендарнымі панк-гуртамі Адаптация (2003, 2004, 2005 – У Магілёве), Чернозём (2006 – Масква і Магілёў). У 2005 годзе гурт ў складзе: Яўген Зьвераў (бубны), Радзівон Бондараў (гітара), Рамэа Жыгараў (бас-гітара), Яўген Даніленка (клявішы), Цімафей Яравікаў (сьпеў) быў узмоцнены «малодшым братам» Паўлам Яравмікавым і ў гэтым складзе гурт дажыў да цяперашніх дзён.

Паралельна з працай у гурце, Цімафей не забываў і аб сольных выступах, пасьпяхова гастралюючы й набываючы прыхільнікаў у Карэліі, Маскве, Украіне, Менску, Віцебску й іншых беларускіх гарадах. Цімафей з'яўляецца сталым удзельнікам і хэдлайнерам маскоўскага «фэсту паэтаў, якія сьпяваюць» Даждь. У 2006 году ў Маскве нават быў створаны фан-клюб гурту. У кастрычніку гурт запісаў дэбютны самотнік "К началу начал", які быў прэзентаваны на фэстывалі ў Магілёве. У запісе прыняла ўдзел лідэр яшчэ адного вядомага магілёўскагп гурту Обаяние невовлечённости – Алёна Каўкова. На 2007 год заплянаваны выхад першага паўнавартаснага электрычнага альбому.

## [рэдагаваць] Дыскаграфія

### [рэдагаваць] Самотнікі

- К началу начал (2006)

## [рэдагаваць] Удзельнікі

- Цімафей Яравікаў: сьпеў
- Павал Яравікаў: гітара, дадатковы сьпеў
- Радзівон Бондараў: гітара
- Раман "Рамэо" Жыгараў: бас-гітара, аранжыроўка
- Яўген Даніленка: клявішы
- Яўген Зьвераў: бубны

- Віталь Шум: дырэктар

## [рэдагаваць] Вонкавыя спасылкі

- Центр Живого Рока, Магілёў
- Старонка гурту на сайце realmusic.ru

Атрымана з «http://be-x-old.wikipedia.org../../../%D1%81/%D0%B5/%D1%80/%D0%A1%D0%B5%D1%80%D0%B4%D1%86%D0%B5_%D0%B4%D1%83%D1%80%D0%B0%D0%BA%D0%B0.html»

Катэгорыя: Беларускія музычныя гурты

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Русский